open-index/open-wikipedia-markdown huggingface dataset:
Jozef Veselý

**Jozef Veselý** (* 1895 – † ?) bol menej známy slovenský amatérsky entomológ – hlavne lepidopterológ a koleopterológ. Člen prvej Slovenskej entomologickej spoločnosti v Žiline.

Počas svojho života pracovne pôsobil ako učiteľ v Liptovskom svätom Mikuláši a potom i v Košiciach, kde býval na Sverdlovej ulici č. 15.

Dňa 30. novembra 1941 bol v hoteli Astória na riadnej členskej schôdzi tejto spoločnosti prijatý za člena prvej Slovenskej entomologickej spoločnosti v Žiline. Oficiálnym členom tejto spoločnosti bol od 1.1.1942. Počas aktivít tejto spoločnosti referoval na piatej riadnej členskej schôdzi spoločnosti v hoteli Astória dňa 15.7.1942 o zakladaní „biologických zbierok hmyzu“ a predviedol tiež názorné ukážky týchto zbierok rôznych slovenských druhov lepidopter. Po skončení II. svetovej vojny bol evidovaný v „Zozname členov“ na poslednom valnom zhromaždení entomologickej spoločnosti v Žiline zo dňa 19.10.1945. V roku 1963 sa objavuje v zozname členov Československé společnosti entomologické v Prahe. Neskôr sa roku 1963 stáva členom novo založenej Slovenskej entomologickej spoločnosti v Bratislave, ktorá sa v roku 1957 oddelila z pôvodnej Československej entomologickej spoločnosti, a preto už po roku 1963 nie je uvedený v zoznamoch členov České společnosti entomologické.

Počas svojho života sa venoval hlavne zberu a štúdiu motýľov a chrobákov. Zbery prevádzal hlavne v Nízkych Tatrách, na Liptovských Holiach, v západných Tatrách a tiež na území  Podkarpatskej Rusi, ktoré bola vtedy súčasťou Česko-Slovenska. Zbery na východnom Slovensku prevádzal niekedy spoločne i s ďalším členom entomologickej spoločnosti Jánom Zelným. Na jeho počesť pomenoval potom Ján Zelný nový poddruh jasoňa chochlačkového, ktorý popísal z okolia mesta Kráľovský Chlmec z oblasti juhovýchodného Slovenska jeho menom: *[[Parnassius mnemosyne]]* ssp. 
*[[veselyi]]* Zelný, 1956. Výsledky svojich zberov motýľov poskytol RNDr. Karlovi Hrubému do jeho Prodromu lepidopter Slovenska z roku 1964, kde sú jeho údaje citované pod značkou „Vý“.

Jozef Veselý zomrel pravdepodobne v Košiciach, kde pôsobil posledné roky svojho života.

Jeho zbierka hmyzu (motýle a chrobáky) sú uložené v Liptovskom múzeu v Ružomberku. Zbierka obsahuje: Lepidoptera 1006 ex., Coleoptera 1761 ex.

## Zdroje
* Smutný, A. E.: 1945, Zoznam členov. In: Zápisnica z posledného valného zhromaždenia Slovenskej entomologickej spoločnosti v Žiline zo dňa: 19.10.1945.
* Hrubý, K.: 1964, Prodromus lepidopter Slovenska, SAV Bratislava, 100.
* Koleška, Z.: 1995, Veselý Jozef: 665, In: Seznam biografií československých entomologů (entomologové nežijíci) – 15. pokračování. Klapalekiana, 31 (Suppl.): 564 – 775 + [9] tab.
* Okáli, I. & coll.: 1996, Slovník slovenských zoológov a zoológov zo vzťahmi k územiu Slovenska (Veselý Jozef, 125), Bratislava: 1 – 137.
* Gaedike, R. & Groll, E. K. eds. 2001, Entomologen der Welt (Biografien, Sammlungsverbleib). Datenbank, DEI Eberswalde im ZALF e. V.: „Veselý Jozef“.

Kategória:Narodenia v 1895
Kategória:Úmrtia v 20. storočí
Kategória:Slovenskí entomológovia
Kategória:Lepidopterológovia
Kategória:Koleopterológovia
Gloria Gaynor

**Gloria Gaynor** (pôvodným menom **Gloria Fowles**) (* 7. september 1949, Newark, New Jersey) je americká speváčka, ktorá je známa vďaka disko hitom „I Will Survive“ (Hot 100 #1, 1979), „Never Can Say Goodbye“ (Hot 100 #9, 1974), a „I Am What I Am“ (Hot 100 #82, 1983).

Pôvodne spievala v skupine Soul Satisfiers, čo bola jazzovo-popová skupina v 60. rokoch 20. storočia. Jej prvý sólový hit bol „She'll Be Sorry/Let Me Go Baby“ (1965).

## Albumy
* *Never Can Say Goodbye* (1975)
* *Experience Gloria Gaynor* (1975)
* *I've Got You* (1976)
* *Glorious* (1977) 
* *Park Avenue Sound* (1978)
* *Love Tracks* (1978)
* *I Have A Right* (1979)
* *Stories* (1980)
* *I Kinda Like Me* (1981)
* *Gloria Gaynor (Gloria Gaynor album)* (1983)
* *I Am Gloria Gaynor* (1984)
* *The Power of Gloria Gaynor* (1986)
* *I Wish You Love* (2002)

## Kompilácie
* *The Best of Gloria Gaynor* (1977)
* *Greatest Hits* (1982)

## Skladby
* „Never Can Say Goodbye“
* „Honey Bee“
* „Reach Out, I'll Be There“
* „Casanova Brown“
* „(If You Want It) Do It Yourself“
* „How High The Moon“
* „Let's Make A Deal“
* „I've Got You Under My Skin“
* „Be Mine“
* „We Can Start All Over Again“
* „Life Ain't Worth Livin'“
* „Why Should I Pay“
* „You're All I Need To Get By“
* „Kidnapped“
* „Substitute“
* „I Will Survive“
* „Anybody Wanna Party“
* „I Said Yes“
* „Love Is Just A Heartbeat Away“ - (z filmu *Nocturna*)
* „Let Me Know (I Have A Right)“
* „Let's Mend What's Been Broken“
* „I Am What I Am“
* „Mighty High“ - (featuring The Trammps)
* „Just Keep Thinking About You“
* „I Never Knew“

Kategória:R&B speváčky USA
Kategória:Speváčky elektronickej hudby USA
Kategória:Speváčky afroamerického pôvodu
Kategória:Osobnosti USA afroamerického pôvodu
Kategória:Osobnosti z New Jersey
Pamajorán obyčajný

náhľad
**Pamajorán obyčajný** (*Origanum vulgare* L.)  je liečivá rastlina z čeľade hluchavkovité (*Lamiaceae*). Listy alebo celá vňať sa používajú čerstvé alebo sušené ako aromatická korenina pod názvom **oregano**.

## Iné projekty

## Externé odkazy
* Pamajorán obyčajný 
* Pamajorán v herbári Wendys 
* Pamajorán obyčajný na biolibe

Kategória:Hluchavkovité
Kategória:Liečivé rastliny
Kategória:Medonosné rastliny
Kategória:Flóra na Slovensku
Kategória:Koreniny
Hviezda (rozlišovacia stránka)

**Hviezda** môže byť:

* v astronómii: 
** nebeské teleso z ionizovaného plynu produkujúce termonukleárnou reakciou vlastnú energiu, pozri hviezda
** zastarano: akékoľvek nebeské teleso javiace sa oku ako bod (t.j. nielen hviezda v dnešnom ponímaní, ale aj planéta a prípadne aj kométa a ďalšie telesá)
* hovorovo: vlasový vír 
* heraldický symbol: pozri hviezda (symbol)
* vynikajúci a populárny umelec alebo športovec, pozri hviezda (človek)
* v elektrotechnike: skrátene zapojenie do hviezdy
* v informatike: hviezdicová topológia siete
* v matematike: 
** druh mnohouholníka, pozri hviezda (mnohouholník)
** strom, ktorého všetky uzly (okrem jedného) sú 1. stupňa, pozri hviezda (matematika)
* vo vojenstve:
** druh hodnostného označenia, pozri hviezda (hodnostné označenie)
** hviezdica (dva druhy zbrane)
* kino v Bratislave, pozri Kino Hviezda (Bratislava)
* kino v Trenčíne, pozri Kino Hviezda (Trenčín)
* výšková budova v Bratislave, pozri Hviezda (budova)
* rozhlasová stanica v ČSSR, pozri Hviezda (rozhlasová stanica)
* televízna relácia, pozri Hviezda (televízna relácia)
Ondrej Žucha

Prof. **Ondrej Žucha** bol amatérsky entomológ, zakladajúci člen prvej Slovenskej entomologickej spoločnosti v Žiline, dlhoročný profesor na štátnej reálke v Žiline. Pôvodom pochádzal z Rajca.

Je uvedený medzi zakladajúcimi členmi prvej Slovenskej entomologickej spoločnosti v Žiline na jej prvom zakladajúcom zhromaždení v roku 1941 i v „Zozname členov“ z roku 1945 z posledného valného zhromaždenia spoločnosti zo dňa 19. 10. 1945. Podľa týchto záznamov pôsobil ako člen žilinskej entomologickej spoločnosti zrejme počas celej doby trvania jej aktivít.

Počas svojho života pôsobil ako učiteľ na štátnej reálke v Žiline a neskôr na gymnáziu v Žiline – spoločne so svojou manželkou, ktorá bola tiež stredoškolská profesorka.  Entomológii sa venoval ako svojmu koníčkovi. Nie sú nám známe žiadne jeho publikačné aktivity v odbore entomológie. Zbieral hlavne motýle (*Lepidoptera*), ale i iné skupiny hmyzu.

Profesor Ondrej Žucha zomrel v Žiline.

## Zdroje informácií o autorovi
*Smutný, A. E.: 1945, Zoznam členov. In: Zápisnica z posledného valného zhromaždenia Slovenskej entomologickej spoločnosti v Žiline zo dňa: 19.10.1945.

Žucha, Ondrej
Ján Weiss

**Ján Weiss**, uvádzaný aj ako *Ján Weis*, (* 1. júl 1873, Hliník nad Hronom† 1959) bol menej známy slovenský amatérsky entomológ a jeden z členov prvej Slovenskej entomologickej spoločnosti v Žiline.

Bol uvedený v „Zozname členov žilinskej entomologickej spoločnosti“ zo dňa 19. októbra 1945.

Z hľadiska entomologického sa zaoberal hlavne radom chrobákov (Coleoptera).

Pracovne pôsobil ako pedagóg – učiteľ ľudovej školy, riaditeľ a správca školy na viacerých miestach Slovenska. Pôsobil mimo iné v Horných Brhlovciach, Dolných Žemberovciach, v obci Močiar pri Banskej Štiavnici a iných miestach.

V roku 1922 pôsobil ako riaditeľ na rímskokatolíckej škole v Bátovciach v okrese Levice. Podľa informácií bol ku žiakom veľmi prísny a nekompromisný. Ako riaditeľ a správca školy však svojou aktívnou organizačnou činnosťou dokázal zabezpečiť materiálne i finančne chod školy. So žiakmi organizoval divadelné predstavenia a za takto získané finančné prostriedky zabezpečoval knihy do školskej knižnice. Svojou aktivitou dokázal získať i finančné prostriedky od cirkvi a zabezpečiť nimi prístavbu učebne.

V rokoch 19341947 viedol kroniku obce Horné Brhlovce.

V rokoch svojho členstva v entomologickej spoločnosti pôsobil ako riaditeľ a potom učiteľ v.v.

Jeho zbierka hmyzu sa pravdepodobne nezachovala.

Zomrel v roku 1959.

## Zdroj
* Žitavský, A. S.: 1937, *Pamätník slovenského školstva za účinkovania prezidenta T. G. Masaryka, II.* Bratislava, heslo: (Weis Ján, 384).
* Smutný, A. E.: 1945, *Zoznam členov*. In: Zápisnica z posledného valného zhromaždenia Slovenskej entomologickej spoločnosti v Žiline zo dňa: 19.10.1945.
* Koleška, Z.: 1995, Weiss Ján: 707, In: *Seznam biografií československých entomologů (entomologové nežijíci) – 15. pokračování*. Klapalekiana, 31 (Suppl.): 564 – 775 + [9] tab.
* Okáli, I. & coll.: 1996, *Slovník slovenských zoológov a zoológov zo vzťahmi k územiu Slovenska*: (Weiss [Weis] Ján, 128), Bratislava: 1 – 137.
* Gaedike, R. & Groll, E. K. eds. 2001, *Entomologen der Welt (Biografien, Sammlungsverbleib)*. Datenbank, DEI Eberswalde im ZALF e. V.: „Weiss Ján“: (internet). 
* Groll, E. K. [ed.]: 2006, *Entomologen der Welt (Biographien, Sammlungsverbleib)*. Datenbank 2. Version, DEI im ZALF e.V.: „Weiss Ján“: (internet).
* *Pamätná kniha obce Hornie Brhlovce*, vedená od roku 1934

Kategória:Narodenia v 1873
Kategória:Úmrtia v 1959
Kategória:Slovenskí entomológovia
Kategória:Slovenskí pedagógovia
Kategória:Osobnosti z Hliníka nad Hronom
Rudolf Veliký

**Rudolf Veliký**  bol slovenský amatérsky entomológ a jeden zo zakladajúcich členov prvej Slovenskej entomologickej spoločnosti v Žiline.

Bol v skupine zakladajúcich členov tejto spoločnosti na mimoriadnom valnom zhromaždení dňa 12. marca 1941, kedy boli prijaté i stanovy tejto spoločnosti. Tu bol určený do funkcie kustóda spoločnosti a člena výboru bez funkcie. V čase jej vzniku býval v Žiline.

Počas svojich entomologických aktivít sa venoval hlavne motýľom a to prevažne vretienôčkam (*Zygaenidae*). Dňa 15. augusta 1942 na šiestej riadnej členskej schôdzi Slovenskej entomologickej spoločnosti referoval o vretienôčkach. Dňa 3. marca 1943 v hoteli Astória na dvanástej riadnej členskej schôdzi Prvej Slovenskej entomologickej spoločnosti v Žiline mu bolo určené vykonať entomologický výskum okolia Žiliny. Počas viacerých schôdzi spoločnosti vykonával tiež funkciu zapisovateľa spoločnosti, kedy zastupoval vo funkcii tajomníka spoločnosti Antona Emila Smutného. Dňa 10. októbra 1943 na štvrtej výborovej schôdzi SES v hoteli Astória mu bolo určené, aby dňa 20. decembra 1943 referoval o svojich výsledkoch prieskumu Malej Fatry. Toto bolo aj zrealizované v stanovenom termíne, kedy referoval o svojich výsledkoch zberov za roky 1942 a 1943 na území Malej Fatry.

Počas svojho života pracovne pôsobil v Žiline, kde aj zomrel ešte počas Slovenského štátu, v čase trvania významných aktivít tejto entomologickej spoločnosti.

Jeho zbierka hmyzu sa pravdepodobne nezachovala.

## Zdroj
* Smutný, A. E.: 1941 – 1945, Zápisnice z činnosti Slovenskej entomologickej spoločnosti v Žiline.

Kategória:Slovenskí entomológovia
Kategória:Lepidopterológovia
Hviezdica

**Hviezdica** môže byť:
*hviezde podobná vec, napr.
**skrátene hviezdicová topológia siete
**hviezdicový motor
*v zoológii: starší resp. ľudový názov hviezdovky (teda príslušníka taxónu Asteroidea), pozri hviezdovky
*v botanike: slovenské rodové meno lat. rodu Stellaria, pozri hviezdica (rod)
*v matematike: astroida
*vo vojenstve:
**chladná bicia zbraň v tvare gule s ostňami, umiestnenej na krátkej alebo dlhej tyči, synonymum: hviezda, morgenštern, pozri hviezdica (zbraň s guľou)
**chladná ručná kovová zbraň v tvare hviezdy, určená na hádzanie, synonymum: hviezda, pozri hviezdica (zbraň na hádzanie)
Irruputuncu

**Irruputuncu** je aktívny stratovulkán, nachádzajúci sa na hraniciach Bolívie a Čile, asi  juhovýchodne od mesta Iquique. 

Vrchol sopky je tvorený dvoma krátermi, v južnejšom sa nachádzajú aktívne fumaroly. Až do roku 1995 bola sopka považovaná za vyhasnutú, no v septembri 1995 sa ohlásila menšou freatickou erupciou.

## Externé odkazy
* www.volcano.si.edu  - Irruputuncu na Global Volcanism Program 

Kategória:Sopky Bolívie
Kategória:Sopky Čile
Kategória:Stratovulkány
Kategória:Aktívne sopky
Július Tatár

**Július Tatár** (* 4. apríl 1898, Žilina - † 23. marec 1987, Žilina) bol slovenský filatelista,  obchodník, fotograf a amatérsky entomológ. Bol aj jedným zo zakladajúcich členov prvej Slovenskej entomologickej spoločnosti v Žiline. Verejnosti je známy hlavne ako filatelista, lebo bol nestor organizovanej filatelie v Žiline a tiež jedným z predsedov Čs. zväzu filatelistov v Žiline.

## Entomologické aktivity
Patril k skupine zakladajúcich členov prvej Slovenskej entomologickej spoločnosti v Žiline na jej mimoriadnom valnom zhromaždení dňa 12. marca 1941, kedy boli prijaté i stanovy tejto spoločnosti. V čase jej vzniku býval v Žiline - Námestie slobody. 

Počas svojich entomologických aktivít sa venoval prevažne výskumu hmyzu z rôznych radov, ale tiež fotografovaniu a filmovaniu. Fotograficky zabezpečoval dokumentáciu entomologických aktivít pri niektorých významnejších akciách tejto spoločnosti. Dňa 14.10.1945, na poslednom valnom zhromaždení prvej Slovenskej entomologickej spoločnosti v Žiline venoval do archívu spoločnosti 12 fotografií z konania najvýznamnejšej entomologickej výstavy, ktorú táto spoločnosť zorganizovala v roku 1942 v Žiline. 
Jeho zbierka hmyzu sa pravdepodobne nezachovala. Nie je známe, že by bol publikoval niektorú prácu z odboru entomológie z územia Slovenska.

## Iné aktivity
Je známy aj ako veľmi aktívny člen v rôznych iných aktivitách mesta Žilina: (podnikateľské, kultúrne, školské a pod.).
       
Počas svojho života pracovne pôsobil v Žiline ako obchodník.  

## Zdroje
* Smutný, A. E.: 1941 – 1945, Zápisnice z činnosti Slovenskej entomologickej spoločnosti v Žiline.
* Gáťa, O.: 2001, Július Tatár - nestor organizovanej filatelie v Žiline, In: Zborník prednášok, XVIII. dni filatelie Slovenska. Žilina 7. a 8. júl 2001.

Kategória:Slovenskí entomológovia
Kategória:Slovenskí fotografi
Kategória:Slovenskí filatelisti
Kategória:Osobnosti zo Žiliny
Karol Oboňa

**Karol Oboňa** (* 20. október 1914, Prievidza, Slovensko – † 2. október 1984, Žilina) bol  slovenský amatérsky entomológ zo Žiliny a jeden zo zakladajúcich členov prvej Slovenskej entomologickej spoločnosti v Žiline.

## Životopis
Narodil sa v Prievidzi. Ešte ako malému dieťaťu mu zahynul otec v I. svetovej vojne. Po skončení základnej školy navštevoval 5 ročníkov reálneho gymnázia v Prievidzi. Následne sa presťahoval s matkou i otčimom do Žiliny. Tu bol v roku 1936 odvedený a potom v rokoch 1936 až 1938 absolvoval základnú vojenskú službu. Následne vypukla II. svetová vojna, po ktorej pracoval ako páleničiar vo firme "Manín" v Bytči, ktorú vlastnil jeho príbuzný - Karol Rek. Pracoval aj ako herec v Divadle Petra Jilemnického v Žiline, kde pôsobil vtedy i Jozef Kroner. Hral aj v slovenskom filme režiséra Štefana Uhera z roku 1964 "Organ", ktorý v roku 1965 na medzinárodnom filmovom festivale v Locarne získal "Osobitnú cenu poroty". Posledné roky z politických príčin pracoval ako šofér v divadle, v ČSAD v Žiline a tiež ako vodič sanitky v nemocnici v Žiline. Počas svojho života pracovne pôsobil v Žiline. 

Zomrel roku 1984 v Žiline, kde je i pochovaný na starom cintoríne, spoločne s manželkou Žofiou.

## Entomologické aktivity
Bol v skupine zakladajúcich členov spoločnosti, ktorá bola založená na mimoriadnom valnom zhromaždení dňa 12. marca 1941, kedy boli prijaté i stanovy tejto spoločnosti. Tu bol určený do funkcie zapisovateľa spoločnosti a v neskoršom období zastával funkciu pokladníka. V čase jej vzniku býval v Žiline. Počas svojich entomologických aktivít sa venoval prevažne denným, ale i nočným motýľom, hlavne niektorým vzácnejším druhom, ale i chrobákom (Coleoptera). Dňa 16. 9. 1942 na siedmej riadnej členskej schôdzi Slovenskej entomologickej spoločnosti navrhol entomologickej spoločnosti zabezpečiť odchyt chovných párikov druhu vzácneho papriadkovca *[[Lemonia dumi]]*. Dňa 9. 5. 1943 v hoteli *Astória* na 3. valnom zhromaždení Prvej Slovenskej entomologickej spoločnostiv Žiline referoval vo funkcii pokladníka informáciu členskej základni o stave pokladne k danému dátumu. Jeho zbierka hmyzu (motýle a chrobáky) sa nezachovala.

## Zdroj
* Smutný, A. E.: 1941 – 1945, Zápisnice z činnosti Slovenskej entomologickej spoločnosti v Žiline.

Kategória:Slovenskí entomológovia
Kategória:Koleopterológovia 
Kategória:Lepidopterológovia
Kategória:Osobnosti z Prievidze
Olca-Paruma

**Olca-Paruma** je názov vulkanického komplexu, pozostávajúceho z niekoľkých stratovulkánov, nachádzajúceho sa v centrálnej Bolívii, blízko hraníc s Čile. Komplex je tvorený prevažne andezitmi až dacitmi, jeho vývoj je datovaný do pleistocénu. Mladšie vulkanické štruktúry sa nachádzajú na svahoch stratovulkánu Cerro Olca, ležiaceho medzi dvoma staršími, pleistocénnymi vulkánmi Cerro Michincha a Cerro Paruma. Najmladší člen komplexu Volcán Paruma javí v posledných rokoch neustálu fumarolickú aktivitu. Jediná aktivita komplexu (s nezisteným centrom erupcie) sa odohrala v rokoch 1865 až 1867.

## Zoznam vulkanických foriem komplexu Olca-Paruma
* **Stratovulkány**
** Cerro Michincha (5 305 m)
** Cerro Olca Sur (5 167 m)
** Cerro Paruma (5 762 m)
** Volcan Paruma (5 728 m)

## Externé odkazy
* www.volcano.si.edu  - komplex Olca-Paruma na Global Volcanism Program 

Kategória:Sopky Bolívie
Kategória:Sopky Čile
Kategória:Stratovulkány
Sterilizácia (potravinárstvo)

**Sterilizácia** je úprava potravín prevarením, dosiahnutím teploty, pri ktorej sa ničia choroboplodné, bakteriálne, plesňové zárodky, či organizmy. Následne sú potraviny uchovávané vo vzduchotesných nádobách na tmavom a chladnom mieste. Doba skladovania je v podstate neobmedzená. V praxi nie je výnimka zachovania potraviny i desať rokov (u vojska tzv. KD). Vzhľadom na normy sa uvedená doba použitia (na obale) znížila na dva až tri roky v závislosti od potraviny, a spracovania. 

Kategória:Konzervovanie
Berat

**Berat** môže byť:
*  okres v Albánsku, pozri Berat (okres)
*  kraj v Albánsku, pozri Berat (kraj) 
*  mesto v Albánsku pozri Berat (mesto)

## Pozri aj
* Bérat
Blažkov efekt

**Blažkov efekt** sú dlhoperiodické variácie tvaru a amplitúdy svetelných kriviek premenných hviezd typu RR Lyrae. Efekt zistil ruský astronóm S. N. Blažko.

## Pozri aj

* pulzujúca premenná hviezda
Kuçovë

**Kuçovë** môže byť:
*  okres v Albánsku, pozri Kuçovë (okres)
*  mesto v Albánsku pozri Kuçovë (mesto)
Zliatie čiar

**Zliatie čiar** alebo **blend** je vzájomné prekrytie dvoch alebo viacerých veľmi blízkych spektrálnych čiar.

Kategória:Spektroskopia
Bleskové spektrum

**Bleskové spektrum** je spektrum slnečnej chromosféry získané bezštrbinovým spektrografom tesne pred začiatkom alebo pred koncom úplného zatmenia Slnka. Štrbinu nahrádza úzky pásik chromosféry odkrytý mesačným diskom.

Kategória:Slnko
Shkodër

**Shkodër** alebo **Skhodra** (hist. slovenský názov **Skadar** alebo **Škodra**; južnoslovanský názov *Skadar*; hist.po taliansky *Scutari*; po grécky *Skodra*) môže byť:
*  kraj v Albánsku, pozri Shkodër (kraj) 
*  okres v Albánsku, pozri Shkodër (okres)
*  mesto v Albánsku pozri Shkodër (mesto)
Sterilizácia

**Sterilizácia** môže byť
* v mikrobiológii
** zničenie mikroorganizmov všeobecne, pozri sterilizácia (mikrobiológia)
** zničenie mikroorganizmov v potravinách, pozri sterilizácia (potravinárstvo)
* v biológii alebo medicíne (chirurgický) zákrok na spôsobenie neplodnosti, pozri sterilizácia (medicína)
* v ekonomike intervencia na finančnom trhu, pozri sterilizácia (ekonomika)
Lužnice

**Lužnice** môže byť:

* juhočeská rieku, prítok Vltavy, pozri Lužnice (rieka)
* obec v Česku v okrese Jindřichův Hradec, pozri Lužnice (okres Jindřichův Hradec)
* osada obce Pohorská Ves v Česku v okrese Český Krumlov, pozri Lužnice (Pohorská Ves)
STS-51-J

**STS-51-J** bola prvá misia raketoplánu Atlantis. Celkovo išlo o 21. misiu raketoplánu do vesmíru. Cieľom letu bola doprava materiálu pre americké ministerstvo obrany.

## Posádka raketoplánu
*Karol J. Bobko (3) veliteľ
*Ronald J. Grabe (1) pilot 
*David C. Hilmers (1) špecialista
*Robert L. Stewart (2) špecialista
*William A. Pailes (1) špecialista na náklad

(v zátvorkách je uvedený celkový počet letov do vesmíru vrátane tejto misie)

## Hlavné údaje
Išlo o druhý let raketoplánu pre ministerstvo obrany, prehlásený za tajný. Nákladom boli dva satelity *DSCS-III* (každý s hmotnosťou 2&nbsp;615 kg), určené pre obranný komunikační systém. Satelity boli s pomocou pomocného motora *[[Inertial Upper Stage|IUS (Inertial upper stage)]]* umiestnené na geostacionárnu orbitu.

## Iné projekty

## Externé odkazy
* Stránka o STS-51-J na webe NASA 
* Informácie o lete STS-51-J 

STS-051-J
STS-051-J
Kategória:Kozmonautika v 1985
Lužnice (rieka)

**Lužnice** (nemecky Lainsitz) je rieka v južných Čechách a v Rakúsku. Je to pravostranný prítok Vltavy, meria  (z toho  na území Česka), povodie zaberá plochu  a priemerný prietok v ústí dosahuje hodnotu /s.

Pramení na území Rakúska v Novohradských horách, neďaleko mesta Gmünd pod vrchom Gratzener Berge v nadmorskej výške  Od prameňa vstupuje po približne  na územie Česka, v dĺžke asi  tvorí štátnu hranicu a vracia sa späť na územie Rakúska. Na územie Česka opätovne a natrvalo vstupuje západne od osady Breitensee (severne od mesta České Velenice). Pokračuje viac menej severným smerom cez Třeboňskú panvu, na strednom toku napája rybník Rožmberk. Pri meste Tábor sa oblúkom stáča na juhozápad a do Vltavy ústi pri meste Týn nad Vltavou, pričom na ich sútoku je vybudovaná vodná nádrž Kořensko. Na celom toku sa rieka vlní, miestami silne meandruje a vytvára slepé ramená. Po mesto Veselí nad Lužnicí preteká územím CHKO Třeboňsko. Rieka je početnými umelými kanálmi a prieplavmi napojená na rozsiahlu sústavu rybníkov Třeboňskej panvy.

Prítokmi z ľavej strany sú Zlatá stoka (umelo vybudovaná), Blatská stoka (umelo vybudovaná), Čenkovský potok, Židova stroha, z pravej strany Černý potok, Dračice, Žabinec, Vodoteč, Nová řeka (umelo vybudovaná), Nežárka (najväčší prítok), Nadýmač, Černovický potok, Chotovinský potok, Vlásenický potok, Oltyňský potok, Smutná, Bílinský potok. 

Lužnice najprv oddeľuje mestá Gmünd na pravom a České Velenice na ľavom brehu, potom tečie cez: Suchdol nad Lužnicí, Veselí nad Lužnicí, Soběslav, Planá nad Lužnicí, Sezimovo Ústí, Tábor a Bechyně.

## Externé odkazy
Řeka Lužnice 

Kategória:Rieky v Česku
Kategória:Povodie Vltavy
Malše

thumb|Sútok Vltavy a Malše v Českých Budejoviciach
**Malše** (nemecky Maltsch) je rieka v južných Čechách a v Rakúsku. Je to pravostranný prítok Vltavy, meria  (z toho v Česku ), povodie zaberá plochu  a priemerný prietok v ústí je /s.

## Tok rieky

Pramení v Rakúsku na severovýchodnom svahu vrchu Viehberg v nadmorskej výške , neďaleko obce Sandl. Od prameňa tečie najprv na sever, potom sa stáča na západ, pričom na približne  dlhom úseku tvorí česko-rakúsku štátnu hranicu. Juhovýchodne od obce Dolní Dvořiště vstupuje na územie Česka a pokračuje na sever. Na celom toku sa výrazne vlní a meandruje, pri Velešíne napája vodnú nádrž Římov. Do Vltavy ústi v Českých Budějoviciach v nadmorskej výške  Významnejšími prítokmi sú zľava Felberbach (na území Rakúska), Zvíkovský potok, sprava Tichá, Kamenice, Černá, Stropnice a Zborovský potok. Malše preteká cez Kaplice, Římov a České Budějovice. V minulosti fungovala na rieke plavba na pltiach.

## Iné projekty

Kategória:Rieky v Česku
Kategória:Rieky v Rakúsku
Kategória:Povodie Vltavy
Konzervovaná dávka

**Konzervovaná dávka** alebo **konzervová dávka** (skr. **KD**, vo vojenskom slangu "kádéčko") je názov poľnej potravinovej (približne jednodňovej) dávky pre vojaka, ktorá sa používa(la) v česko-slovenskej a slovenskej armáde. Pozostáva z troch konzerv obalených plastovým obalom. V širšom zmysle je to aj názov pre poľnú potravinovú dávku pre vojaka vôbec .

Modernejšia forma je Dávka potravín na prežitie (DANAP), v Česku vyrábaná Konzervová dávka potravin (KDP; často nesprávne Konzervovaná dávka potravin) prípadne Bojová dávka potravin (BDP), v Nemecku Einmannpackung (EP) a v USA Meal, Ready-to-Eat (MRE). Sú to vždy zmesi potravín energeticky a výživne vyvážené tak, aby nahradili bežne prijímanú stravu. Sú upravené aj po chuťovej stránke a vyrába sa viacej druhov v snahe vyhnúť sa jednotvárnosti. Bývajú súčasťou NZ (= nedotknuteľné zásoby).

## Externé odkazy
* http://www.38prapor.cz/bdp.htm 
* http://www.eforce-airsoft.com/clanky/materil 

Kategória:Vojenská terminológia
Kategória:Konzervovanie
Římov

**Římov** môže byť:

* obec v Česku v okrese České Budějovice, pozri Římov (okres České Budějovice)
* obec v Česku v okrese Třebíč, pozri Římov (okres Třebíč)
* vodná nádrž v Česku na rieke Malše, pozri Římov (vodná nádrž)
Pampa Luxsar

**Pampa Luxsar** je menšie vulkanické pole (45&nbsp;×&nbsp;45&nbsp;km), pozostávajúce z viacerých lávových prúdov a troskových kužeľov, nachádzajúce sa na východnom okraji andskej vulkanickej reťaze v Bolívii. Mlado vyzerajúce lávové prúdy sú pravdepodobne holocénneho veku a obkolesujú staršie, značne erodované stratovulkány Cerro Luxsar a Cerro Uquila. V historickej dobe nie sú doložené žiadne erupcie komplexu Pampa Luxsar.

## Externé odkazy
* www.volcano.si.edu - vulkanické pole Pampa Luxsar na Global Volcanism Program 

Kategória:Sopky Bolívie
Otava

**Otava** môže byť:

* rieka v južných Čechách, prítok Vltavy, pozri Otava (rieka)
* folklórny súbor na Slovensku, pozri Otava (folklórny súbor)
* planétka 4405 Otava
* ľudový výraz pre mládzu, seno z druhej kosby

## Pozri aj
* Ottawa
Nedotknuteľné zásoby

**Nedotknuteľné zásoby** (skratka **NZ** (čítaj:en-zety)) sú štátom (Civilnou ochranou a OSSR) vytvárané rezervy potravín a materiálu. Vydávajú sa len v prípade nedostatku riadnej stravy, či materiálu, v prípade vojnového konfliktu, prírodnej katastrofy a pod. (teda nastupujú až po vyčerpaní štátnych hmotných rezerv). Stavy nedotknuteľných zásob sú stanovené zákonmi, a prísne dodržiavané. NZ sú rozmiestnené po celom Slovensku.

V prípade potravín sa menia v pravidelných intervaloch, zvyčajne 5 rokov (cukor, soľ, konzervy...). V prípade kratšej trvanlivosti, alebo možnej degradácie potraviny sa menia i skôr (múka, obilie...).

## Pozri aj
* Štátne hmotné rezervy
* Civilná ochrana

Kategória:Civilná ochrana
Otava (rieka)

thumb|Začiatok Otavy - sútok Vydry a Křemelné

**Otava** je rieka v južných Čechách. Je to ľavostranný prítok Vltavy, má dĺžku , zaberá povodie s veľkosťou  a v ústí dosahuje priemerný prietok /s.

Vzniká sútokom Vydry a Křemelnej na Šumave pri samote Čeňkova Píla, juhojuhozápadne od obce Rejštejn v nadmorskej výške  Následne tečie na sever, v Šumavskom podhorí sa dvakrát výrazne esovito stáča a od mesta Sušice pokračuje severovýchodným smerom. Medzi mestami Horažďovice a Strakonice tečie juhovýchodným smerom, následne k sútoku s Blanicou východným smerom, odtiaľ k ústiu už pokračuje na sever. Do Vltavy ústi priamo pod hradom Zvíkov na pravom brehu v nadmorskej výške  a posledných približne  toku je súčasťou vodnej nádrže Orlík.

Najvýznamnejšími prítokmi sú sprava Zlatý potok, Nezdický potok, Mačický potok, Volyňka, Sudkovický potok, Blanice (najväčší prítok); zľava Ostružná, Černíčšký potok, Brložský potok a Lomnice.

Rieka preteká cez Sušice, Žichovice, Horažďovice, Střelské Hoštice, Katovice, Strakonice, Štěkeň a Písek. Na brehoch rieky sa tiež vypína niekoľko hradov: Rabí nad rovnomenným mestečkom, Pracheň pri Horažďoviciach, hrad v Strakoniciach nad sútokom Otavy s Volyňkou, hrad v Písku a spomenutý hrad Zvíkov.

Otava bola prvou riekou na území Čiech, ktorú premostili kamenným mostom. Stalo sa tak v 14. storočí, keď bol postavený most v meste Písek. V minulosti bola tiež známou "zlatonosnou" riekou, na brehoch ktorej sa ryžovalo zlato. V 18. a 19. storočí bolo na rieke rozšírené pltníctvo a splavovanie dreva.

## Iné projekty

## Externé odkazy
* infoglobe 

Kategória:Rieky v Česku
Kategória:Povodie Vltavy
Lieskov

**Lieskov** môže byť je označenie jednej z dvoch obcí v okrese Považská Bystrica:
* Dolný Lieskov
* Horný Lieskov
Kostoľany

**Kostoľany** môže byť skrátené označenie nasledovných obcí na Slovensku:
* Veľké Kostoľany
* Jedľové Kostoľany
* Zemianske Kostoľany
* Kostoľany nad Hornádom
* Kostoľany pod Tribečom
* Kecerovské Kostoľany – časť obce Kecerovce
Nežárka

thumb|Nežárka v Lásenici
**Nežárka** je rieka v južných Čechách. Je to pravostranný prítok Lužnice, meria , zaberá povodie s plochou  a v ústí dosahuje priemerný prietok /s.

Vzniká sútokom Kamenice a Žirovnice pri obci Jarošov nad Nežárkou. Odtiaľ tečie juhozápadným smerom do mesta Jindřichův Hradec, kde sa stáča na juh, za obcou Lásenice sa veľkým oblúom stáča a pokračuje ďalej k ústiu severozápadným smerom. Do Lužnice ústi na území mesta Veselí nad Lužnicí.

Významnejšími prítokmi sú ľavostranné *Hamerský potok*, Nová řeka a pravostranné *Radouňský potok* a *Holenský potok*.

Nežárka preteká cez Jarošov nad Nežárkou, Rodvínov, Jindřichův Hradec, Lásenice, Stráž nad Nežárkou a Hamr.

Časť koryta Nežárky je chránená ako územie európskeho významu „Lužnice a Nežárka“.

## Referencie


## Iné projekty

## Externé odkazy
* Hamr – aktuální vodní stav na stránkách ČHMÚ
* Seznam vodních elektráren na Nežárce

Kategória:Rieky v Česku
Kategória:Povodie Vltavy
Bánovce

**Bánovce** môže byť skrátené označenie:
* mesta Bánovce nad Bebravou
* obce Bánovce nad Ondavou
NZ

**NZ** alebo **nz** môže byť:

* nedotknuteľné zásoby
* *niet začo* (v internetovej komunikácii)
* okres Nové Zámky, evidenčné číslo vozidiel
* Nový Zéland, medzinárodná poznávacia značka
* Air New Zealand, kód IATA
* .nz, internetová doména najvyššej úrovne Nového Zélandu
Zoznam poznávacích značiek motorových vozidiel

Toto je zoznam **[[Poznávacia značka (medzinárodná)|poznávacích značiek]]** motorových vozidiel všetkých štátov a území sveta, abecedne zoradený primárne podľa poznávacích značiek. Hviezdičkou (*) sú označené neoficiálne poznávacie značky (zatiaľ) nezaradené v oficiálnom zozname OSN. 

Z jednopísmenných poznávacích značiek sú v súčasnosti voľné „O“, „R“ (predtým Rumunsko), „U“, „W“, „X“ a „Y“ (predtým Juhoslávia).

## Súčasné poznávacie značky

## Historické poznávacie značky

## Zdroj

Kategória:Doprava podľa štátu
Poznávacia značka, zoznam podľa
Žirovnice

**Žirovnice** môže byť:

* mesto v Česku v okrese Pelhřimov, pozri Žirovnice (okres Pelhřimov)
* zdrojnica juhočeskej rieky Nežárka, pozri Žirovnice (potok)
Žirovnice (potok)

thumb|Žirovnice

**Žirovnice** je česká rieka, ľavostranná zdrojnica rieky Nežárka. Má dĺžku  a zaberá povodie s plochou . Na dolnom toku dosahuje priemerný prietok /s.

## Priebeh toku
Pramení v Českomoravskej vrchovine po vrchom Troják () severozápadne od obce Častrov, neďaleko osady Pelec. Preteká cez Častrov, Žirovnice, Vlčetín, Bednáreček, Kamenný Malíkov a Bednárec.
V obci Jarošov nad Nežárkou sa spája s pravostrannou Kamenicou a vytvárajú rieku Nežárku. 

## Referencie


## Iné projekty

## Externé odkazy
* Infoglobe

Kategória:Rieky v Česku
Kategória:Povodie Vltavy
Kamenice

**Kamenice** môže byť:

* vodný tok v Česku:
** prítok Dehtářského potoka v povodí Vltavy, pozri Kamenice (prítok Dehtářského potoka)
** prítok Jizery, pozri Kamenice (prítok Jizery)
** prítok Labe, pozri Kamenice (prítok Labe)
** prítok Malše, pozri Kamenice (prítok Malše)
** zdrojnica Nežárky, pozri Kamenice (zdrojnica Nežárky)

* sídlo v Česku
** obec v okrese Jihlava, pozri Kamenice (okres Jihlava)
** obec v okrese Praha-východ, pozri Kamenice (okres Praha-východ)
** časť mesta Březová v okrese Sokolov, pozri Kamenice (Březová)
** časť obce Dobré v okrese Rychnov nad Kněžnou, pozri Kamenice (Dobré)
** časť obce Dobšín v okrese Mladá Boleslav, pozri Kamenice (Dobšín)
** časť obce Herálec v okrese Havlíčkův Brod, pozri Kamenice (Herálec)
** časť obce Klučenice v okrese Příbram, pozri Kamenice (Klučenice)
** časť obce Konecchlumí v okrese Jičín, pozri Kamenice (Konecchlumí)
** časť obce Nedrahovice v okrese Příbram, pozri Kamenice (Nedrahovice)
** časť mesta Zákupy v okrese Česá Lípa, pozri Kamenice (Zákupy

* vinohradnícky termín – historické kamenné násypy na okrajoch viníc, vznikajúce postupným vynášaním kameňov z vinice

* ulica v Pezinku, pozri Kamenice (ulica v Pezinku)
Kurinbi

***'Kurinbi***' () je jedným z obývaných ostrovov na atole Há Dálu na Maldivách. Počet obyvateľov je 665 (jún 2006), dĺžka ostrova 800 m, šírka 540 m. Vzdialenosť od hlavného mesta Male je 280,51 km.

## Externé odkazy
* Informácie ministerstva pre rozvoj o Kunburudú - anglicky
* Obrázková galéria

Kategória:Ostrovy atolu Há Dálu
Kunburudú

**Kunburudú** môže byť ostrov na Maldivách:
* Kunburudú (Há Dálu), ostov na atole Há Dalú
* Kunburudú (Alif Dál), ostov na atole Alif Dál
Hans Arp

thumb|Socha Hansa Arpa

**Hans Arp** alebo **Jean Arp** (* 16. september 1886, Štrasburg, Francúzsko – † 7. jún 1966 Bazilej, Švajčiarsko) bol francúzsky sochár, maliar a básnik, spoluzakladateľ dadaizmu.

Matka Hansa Arpa bola Alsasanka, otec Nemec. Narodil sa v období po francúzsko-pruskej vojne, kedy oblasť, známu ako Alsasko-Lotrinsko, zabralo Nemecko. Len čo sa na konci prvej svetovej vojny Alsasko vrátilo pod vládu Francúzska, musel si Hans podľa francúzskych zákonov zmeniť meno na Jean Arp.

V roku 1904, po skončení štúdia na *École des Arts et Métiers* v Štrasburgu, odišiel do Francúzska, kde po prvý raz publikoval svoje básne. V rokoch 1905–1907, študoval na výtvarnej škole v nemeckom Weimare, a v roku 1908 sa znova vrátil do Paríža, kde navštevoval *Académie Julian*.

Arp ako jeden zo zakladateľov dada sa zúčastnil na ich prvom stretnutí v Cabaret Voltaire v roku 1916 v Zürichu. V roku 1920, spolu s Maxom Ernstom, a spoločenským aktivistom Alfredom Grünwaldom založil Dada v Kolíne nad Rýnom, ale napriek tomuto smerovaniu sa jeho práce objavovali aj na prvých surrealistických výstavách (1925) v galérii Pierre v Paríži. So surrealizmom sa neskôr rozišiel.

Od tridsiatych rokov až do konca svojho života publikoval eseje a básne. V roku 1942 ušiel kvôli nacistickej okupácii zo svojho domu v Meudone na okraji Paríža, a žil v Zürichu až do konca vojny.

Neskôr  navštívil New York, kde usporiadal výstavu v *Buchholzovej galérii* (1949).

## Dielo
* 1916 – ilustrácie k Huelsenbeckovým "Phantastische Gebete"
* 1925 – "Umelecké izmy", s Lissitzkým 1946 – zbierka básní "Vzdušné sídlo"
* 1948 – monografia "On my way"
* 1952 – "Sny a plány" (alebo "Sny a projekty") – básnická zbierka
* 1953 – "Slovné sny a čierne hviezdy"
* 1953 – "Chlpaté srdcia"

## Iné projekty

Kategória:Francúzski sochári
Kategória:Francúzski maliari
Kategória:Francúzski básnici
Kategória:Surrealistickí maliari
Kategória:Osobnosti zo Štrasburgu
Kategória:Predstavitelia dadaizmu
Kategória:Dadaizmus
Mávaidú

***'Mávaidú***' () je jedným z obývaných ostrovov na atole Há Dálu na Maldivách. Počet obyvateľov je 528 (jún 2006), dĺžka ostrova 870 m, šírka 600 m. Vzdialenosť od hlavného mesta Male je 262.67 km.

## Externé odkazy
*Informácie ministerstva pre rozvoj o Mávaidú - anglicky

Kategória:Ostrovy atolu Há Dálu
Karla

**Karla** je ženské krstné meno pôvodom so starogermančiny, odvodené od mena Karol, slovensky "Karolína", resp. jej zdrobnenina, meniny má 3. júna. Karla je vždy sebaistá, vznešená a inteligentná. Nositeľka tohto mena vyžaruje inteligenciou a očaruje svojou krásou, pričom jej nechýba ani humorná stránka (k čomu dopomáha aj genetická predispozícia). Jej osobné číslo je 2. 

Kategória:Ženské mená
Isidor Gunsberg

**Isidor Gunsberg** (* 2. november 1854 Budapešť – † 2. máj 1930 Londýn) bol anglický šachista židovského pôvodu narodený v Maďarsku.

Keď mal 9 rokov, jeho rodičia sa odsťahovali z Maďarska do Anglicka. Už v mladom veku bol hráčom značnej sily. Privyrábal si prácou pre istého anglického boháča, ktorý vlastnil šachový "automat" s názvom *Mefisto*. Gunsberg hrával schovaný v tomto "automate".

Na turnajoch sa začal zúčastňovať od roku 1883 a postupne sa vypracoval medzi najlepších šachistov na svete. Bol zástancom pozičného čachu, ako jeden z prvých začal uplatňovať vo svojej hre Steinitzove princípy.

Gunsbergove turnajové výsledky:

Londýn 1883 4., Norimberg 1883 17.-18, Hamburg 1885 1., Bradford 1887 1., Frankfurt nad Mohanom 1887 14.-16., Londýn 1887 1.-2., Wrocław 1889 4.-7., New York (mesto) 1889 3., Amsterdam 1889 5.

V roku 1890 zohral v Havane zápas s prominentným ruským veľmajstrom Michailom Čigorinom, ktorý sa skončil nerozhodne 9:9, =5. Po tomto úspechu vyzval Gunsberg majstra sveta Wilhelma Steinitza na zápas o titul majstra sveta. Hralo sa v New Yorku na prelome rokov 1890 a 1891 na 20 partií. Gunsberg sa síce ujal vedenia, nakoniec však prehral v pomere 8½:10½(4:6, =9).

Ďalšie Gunsbergove turnajové výsledky boli:

Hastings 1895 15.-16., Londýn 1900 2.-3., Monte Carlo 1901 8.-9., 1902 10., 1904 4., Hannover 1902 16.,  gambitový turnaj Viedeň 1903 10., Londýn 1904 3.-4., gambitový turnaj Londýn 1904 4. Naposledy štartoval na turnaji v Petrohrade 1914, ale skončil tam až na poslednom 11. mieste.

Isidor Gunsberg zomrel 2. mája 1930 v Londýne.

Kategória:Britskí šachisti
Kategória:Šachisti židovského pôvodu
Kategória:Osobnosti z Budapešti
Blanice

**Blanice** môže byť názov pre:

* juhočeskú rieku, prítok Otavy, pozri Blanice (prítok Otavy)
* stredočeskú rieku, prítok Sázavy, pozri Blanice (prítok Sázavy)
* časť mesta Bavorov v okrese Strakonice, pozri Blanice (okres Strakonice)
* časť mesta Mladá Vožice v okrese Tábor, pozri Blanice (Mladá Vožice)
* chránené územie v Česku, pozri Blanice (národná prírodná pamiatka)
Program Shuttle-Mir

thumb|Znak programu Shuttle-Mir
**Program Shuttle-Mir** bola dohoda o spolupráci vo výskume vesmíru medzi Ruskom a Spojenými Štátmi. Podľa tejto dohody americké raketoplány navševovali ruskú orbitálnu stanicu Mir. Program bol vyhlásený v roku 1993 a prvá misia bola plánována na rok 1995. Napriek americkým obavám o bezpečnosť  pokračoval program až do predpokladaného ukončenia v roku 1998. Stanicu navštívili všetky funkčné raketoplány NASA okrem Columbie. Prvým raketoplánom, ktorý sa spojil s Mirom bol Atlantis pri misii STS-71. Orbiter Atlantis absolvoval potom ešte sedem z deviatich stretnutí raketoplánu s Mirom. Skúsenosti z misií k Miru boli dôležitou prípravou pre vybudovanie Medzinárodnej vesmírnej stanice (ISS).

Kategória:Program Space Shuttle
Kategória:Mir
Blanice (prítok Otavy)

**Blanice** je rieka v južných Čechách. Je to najvýznamnejší pravostranný prítok Otavy, meria , povodie zaberá plochu  a hodnota priemerného prietoku v ústí je /s.

Pramení v Šumavskom podhůří na severnom úpätí vrchu Knížecí stolec (), v blízkosti zaniknutej osady Zlatá v nadmorskej výške  Na hornom toku tečie najprv severozápadným smerom, pričom vytvára výrazné zákruty, pri osade Krejčovice sa stáča najprv na sever, následne na severovýchod. Severne od mesta Prachatice napája vodnú nádrž Husinec a zvlneným korytom pokračuje severovýchodným smerom. Pri obci Krašlovice sa stáča na východ, vzápätí sa za mestom Vodňany oblúkom stáča na sever a za Protivínom už pokračuje k ústiu severozápadným smerom. Do Otavy ústi pri obci Putim v nadmorskej výške , juhojuhozápadne od mesta Písek.

Významnejšími prítokmi sú Pucheřský potok, Farský potok, Zlatý potok, Radomilický potok sprava a Černý potok, Libotyňský potok, Černý potok zľava.

Rieka preteká cez Arnoštov, Husinec, Strunkovice nad Blanicí, Bavorov, Vodňany a Protivín.

## Iné projekty

Kategória:Rieky v Česku
Kategória:Povodie Vltavy
Husinec

**Husinec** môže byť:

* obec v Česku v okrese Praha-východ, pozri Husinec (okres Praha-východ)
* obec v Česku v okrese Prachatice, pozri Husinec (okres Prachatice)
* vodná nádrž na rieke Blanice, pozri Husinec (vodná nádrž)
All Game Guide

***All Game Guide*** je internetová databáza údajov o hrách, ktorú prevádzkuje spoločnosť All Media Guide založená v roku 1998.
Blíženci

**Blíženci** (jednotné číslo - pokiaľ vôbec existuje - znie **blíženec**) môže byť:
*dvojčatá
*dvaja veľmi blízki ľudia
*Dioskúrovia
*Blíženci (súhvezdie)
*astrologické znamenie, pozri Blíženci (znamenie)
*názov početných umeleckých diel
Blíženci (znamenie)

left|50px
right|thumb|Umelecké stvárnenie Blížencov

**Blíženci** (lat. *Gemini*, gr. *Didymoi*) sú jedno z astrologických znamení.

V astrológii sú *Blíženci* tretím znamením zverokruhu, ktorému Slnko vládne od 21. mája do 21. júna. V súčasnosti v siderickom zvieratníku od 15. júna do 16. júla. Blíženci v sebe spájajú dve povahy. Trpia predovšetkým duševnou rozdvojenosťou, ktorá im nedovoľuje dosiahnuť duševný pokoj.  

Ich nepokojný duch im znemožňuje sústrediť sa na praktické stránky života. Neraz niečo vymyslia, ale tým to pre nich končí. Realizáciu prenechávajú iným. Sú veľmi prispôsobiví, rýchli, senzitívni, rozumní, ctižiadostiví. Charakteristickou črtou týchto ľudí je ochota pomôcť a zaoberať sa starosťami iných ľudí. Sú to typy príjemných, prispôsobivých, dobráckych ľudí. Nájdu úspešné uplatnenie sa na poli hudobnom, športovom, tanečnom, pretože sa cítia dobre, keď majú dostatok pohybu. 

V babylonskom kalendári tomuto znameniu zodpovedá mesiac *Araḫ Simanu*.

## Referencie

## Iné projekty

Kategória:Astrologické znamenia
Johannes Hermann Zukertort

**Johannes Hermann Zukertort** (* 7. september 1842 Lublin, Poľsko – † 20. jún 1888, Londýn) bol šachista nemecko-poľsko-židovského pôvodu.

Zukertort bol jedným z hlavných predstaviteľov *šachového romantizmu*, ktorý dominoval šachu 19. storočia. Bol hráčom agresívneho, útočného štýlu, jeden z najlepších v 70. a 80. rokoch 19. storočia. Pôsobil ako šachový novinár.

## Život
Zukertort bol syn nemeckého evanjelického kňaza a poľskej grófky. Mladé roky prežil vo Wrocławi, kde vyštudoval medicínu. Ovládal 12 jazykov.

## Šachová kariéra
Vo Wrocławi sa Zukertort zoznámil s Adolfom Anderssenom, ktorého v tom čase považovali za najlepšieho šachistu sveta a stal sa jeho žiakom. V roku 1873 sa usadil v Londýne, zanechal povolanie lekára a stal sa šachovým profesionálom.

Prvý Zukertortov výsledok bol zápas s Anderssenom v roku 1864 vo Wrocławi, ktorý prehral 3:5, =1. V roku 1871 v Berlíne však Zukertort Anderssena porazil 5:2.

### Turnajové výsledky

Aachen 1868 4., Altona 1869 5., Barmen 1869 2., Londýn 1872 2., zápas so Steinitzom Londýn 1872 Zukertort vysoko prehral 1:7, =4, Londýn 1876 2., Lipsko 1877 2.-3., Paríž 1878 1., Berlín 1881 2.-3., Viedeň 1882 4.-5.

Na turnaji v Londýne v roku 1883 dosiahol Zukertort svoj najväčší úspech. Obsadil 1. miesto s náskokom 3 body pred Wilhelmom Steinitzom. Steinitz, ktorý bol vtedy považovaný za najlepčieho šachistu na svete, vyzval Zukertorta na zápas, ktorý mal byť prvým oficiálnym zápasom o titul majstra sveta.

Zápas o majstra sveta sa odohral v roku 1886 v USA. Zukertort mal výborný štart a ujal sa vedenia 4:1. V ďalšom priebehu sa však Steinitzov pozičný šach jasne presadil proti Zukertortovmu romantickému a konečný výsledok bol 10:5, =4 v prospech Steinitza. Zukertort sa po zápase sťažoval na nepriaznivé klimatické podmienky a oznámil, že pripraví odvetný zápas v Európe.

Po zápase hral Zukertort už len dva turnaje. Vo Frankfurte nad Mohanom 1887 bol až 14.-16. a v Londýne 1887 skončil 4.

## Iné projekty

Kategória:Narodenia v 1842
Kategória:Úmrtia v 1888
Kategória:Poľskí šachisti
Kategória:Nemeckí šachisti
Komparátor (astronómia)

**Komparátor** je zariadenie na prezeranie a porovnávanie fotografických snímok tej istej časti oblohy získaných v rozličnom čase alebo v rozličných vlnových oblastiach. Používa sa na hľadanie premenných hviezd, planétok a pod. Porovnávaním snímok zhotovených v dvoch rôznych farbách možno nájsť hviezdy s veľkým farebným indexom. V **stereokomparátore** možno pozorovať súčasne dve snímky tej istej časti oblohy, každú iným okom. Objekty, ktoré zmenili svoju polohu alebo jasnosť, zdanlivo stereoskopicky vystúpia oproti nezmenenému hviezdnemu pozadiu a možno ich nájsť. Dokonalejší je svetelný komparátor (**blinkkomparátor**), v ktorom sa porovnávajú dve snímky premietané do zorného poľa spoločného okulára. Otáčavou clonou sa striedavo v rýchlom slede zakrývajú, takže oko nevidí obidve snímky naraz. Kým sú všetky objekty na obidvoch snímkach rovnaké, oko ich vidí pokojné. Ak sú niektoré z nich jasnejšie alebo posunuté oproti pozadiu, ich obraz v svetelnom komparátore pulzuje alebo kmitá. Tak možno nájsť rôzne astronomické objekty;

Kategória:Astronomické prístroje
Harvard-Smithsonian Center for Astrophysics

náhľad|Harvard-Smithsonian Center for Astrophysics
**Harvard-Smithsonian Center for Astrophysics** (**CfA**) je astrofyzikálny ústav v Cambridge pri Bostone, Massachusetts, USA. Vznikol roku 1973 zlúčením dvoch observatórií: *Harvard College Observatory* a *Smithsonian Astrophysical Observatory*. 

Observatórium Harvardovej univerzity (*Harvard College Observatory*) bolo založené roku 1839 v Cambridgei (−71°4,8′; +42°22,8′; ) a vyniklo najmä priekopníckymi prácami v oblasti astronomickej fotografie, fotometrie a spektrálnej klasifikácie hviezd. Hlavným prístrojom observatória bol  refraktor, doplnený , neskôr  reflektorom a rádiovým ďalekohľadom s priemerom . Od roku 1932 má v blízkosti Harvardu stanicu Agassiz (−71°33,5′; +42°30,3′; ), kde sú umiestené hlavné prístroje observatória. Ďalšie vysunuté stanice: Boyden Observatory (+26°24,3′; −29°2,3′; ) pri Bloemfonteine v Južnej Afrike, založené roku 1927 (hlavné prístroje:  reflektor, 81/ Bakerova-Schmidtova komora) a rádioastronomická stanica pri Fort Davise (−103°56,7'; +30°38,2′; ) v Texase (McDonald Observatory). 

*Smithsonian Astrophysical Observatory* bolo založené roku 1890 z nadácie J. Smithsona vo Washingtone, roku 1955 bolo presunuté do Observatória Harvardovej univerzity v Cambridgei. Observatóriu patrí aj vysokohorské observatórium v Arizone (Mount Hopkins Observatory). 

Zameranie observatória je veľmi rozsiahle – od mimogalaktických objektov po výskum Slnka a planetárnej sústavy vrátane malých telies medziplanetárnej hmoty.

## Iné projekty

## Externé odkazy

* cfa.harvard.edu – Oficiálna stránka CfA

Kategória:Astronomické observatóriá v USA
Kategória:Astronomické organizácie
Kategória:Stavby v Massachusetts